जोशीजी का कहना है कि ज्योति बसु की इन बातों ने हरकुमार जी और मेरे सामने एक नयी दुनिया के दरवाजे खोल दिये, जैसे हमारे बंद दिमागों की खिड़कियां खोल दीं। उन्होंने बंगाली समाज की जो नयी परिभाषा हमारे सामने प्रस्तुत की वह एक नयी अवधारणा ही नहीं, नवअवधारणा के आधार पर एक नये समाजिक और राजनैतिक एजेंडा, एक नये आर्थिक कार्यर्क्रम, एक नये जनचेतना अभियान, जनसंगठन और जनआंदोलन की सम्भावनाएं और अवसर भी प्रस्तुत करती थी।